**תכנית עבודה – ייצוג הולם לשנת 2021**

תיקון מס' 15 לחוק שיווין זכויות לאנשים עם מוגבלות, תשנ"ח-1988 נועד לקדם העסקת עובדים עם מוגבלויות בגופים ציבוריים. התיקון מגדיר מיהו אדם עם מוגבלות משמעותית, מהו יעד הייצוג ההולם להעסקת עובדים עם מוגבלויות, ומהן הפעולות הנדרשות להשגת יעד זה. בבדיקה שבוצעה ביחס לרשות החדשנות נמצא, כי מידת עמידתה של הרשות ביעד הייצוג ההולם הינה בינונית. המשמעות הינה, כי על מנת לעמוד ביעד בצורה מלאה (5% מכלל העובדים), על הרשות להעסיק כ-7 עובדים. כרגע, על פי נתוני המוסד לביטוח לאומי, יש לגייס 2-1 עובדים נוספים, על מנת לעמוד ביעד באופן מלא.

**פעילויות שבוצעו עד כה לעמידה בחוק:**

1. אישור נוהל גיוס עובדים זוטרים ובכירים, כולל התייחסות לגיוס עובדים עם מוגבלויות – אושר ע"י מועצת הרשות בשנת 2019.
2. בכל גיוס נעשות פניות למספר גופים העוסקים בתחום, על מנת לקדם העסקה של עובדים עם מוגבלויות, והם מקבלים מהרשות דיווח על כל משרה חדשה שמתפרסמת.
3. הגב' דינה אוסטרובסקי, מנהלת הגיוס ברשות, מונתה כממונה על תעסוקת אנשים עם מוגבלות בארגון.
4. הוכנה תכנית עבודה לשנת 2021 לשיפור העמידה ביעדים לעמידה מלאה.
5. בכל מודעה שהרשות מפרסמת, הוסף הנוסח הבא, הקורא לבעלי מוגבלויות להגיש מועמדות:

**"הרשות תשקול בחיוב מתן העדפה לאוכלוסיות הזכאיות לייצוג הולם, ולפיכך המועמד רשאי, אך לא חייב, לציין זאת בקורות החיים שהוא מעביר".**

**קשיים ביישום:**

1. ארגון קטן אשר קיים בו קושי לייחד משרות לאנשים עם מוגבלות.
2. למרות הפניות לגופים רלוונטיים, קיים מיעוט של הגשות מועמדות של בעלי מוגבלויות.
3. בהגשת מועמדות המועמדים לא מחויבים לחשוף את מוגבלותם, וזה נתון לשיקול דעת ולמידת השקיפות שבה הם בוחרים.
4. לא מתקבלים פרטים מהמוסד לביטוח לאומי באשר לזהות העובדים העומדים בקריטריונים הקבועים בחוק לבעלי מוגבלויות.

**תכנית עבודה לשנת 2021:**

* **פעולות שנעשו בשנת 2020 על מנת לעמוד ביעדי החוק:**

1. הקמת צוות היגוי פנימי, שכולל נציגים מהלשכה המשפטית וצוות ההנהלה, במטרה לבחון דרכי פעולה על מנת להגדיל את מספר העובדים עם מוגבלויות בארגון.
2. הגדלת מספר העמותות שאיתן הרשות בקשר- נעשית בחינה של עמותות ואנשי קשר חדשים, לשיתופי פעולה אפשריים. עד כה נעשו פניות יזומות לאגודת יוצאי אתיופיה, ג'וינט תבת, נעמ"ת, אגודות הסטודנטים באוניברסיטה העברית, באוניברסיטה הפתוחה, במכללת עזריאלי, במכללת הדסה ובמכון טל ולב. כל משרה, גם אם אינה ייעודית מפורסמת לנציגי "ייצוג הולם" במטרה להגדיל את החשיפה למועמדים רלוונטיים.
3. הדרכה למנהלים מגייסים - מרכז מעסיקים ביצע הדרכה למנהלים, על מנת לרתום אותם לתהליך קבלה של עובדים עם מוגבלויות. ההדרכה התקיימה ביום 24.2.2020.
4. כל משרה, גם אם אינה ייעודית, מפורסמת לנציגי "ייצוג הולם", במטרה להגדיל את החשיפה למועמדים רלוונטיים.
5. בוצעה פנייה אקטיבית לארגונים המלווים מועמדים בעלי מוגבלות בעת תהליך הגיוס, על מנת להבטיח את ליווי התהליך על ידיהם.
6. תוכנית העבודה פורסמה באתר הרשות.
7. נעשה פרסום פנימי באשר לפרטי הממונה על תעסוקת אנשים עם מוגבלות בארגון.
8. יועדו שתי משרות ספציפיות לפרסום עבור אנשים עם מוגבלויות – משרות סטודנט בזירת תשתיות טכנולוגיות, מתוך 33 משרות שפורסמו.
9. בוצעו פניות יזומות למועמדים המוגדרים כבעלי מוגבלות, אולם הם בחרו שלא להתמודד על התפקיד.
10. קיים קשר שוטף של הממונה על תעסוקת אנשים עם מוגבלות בארגון עם נציגי "ייצוג הולם", לצורך איתור בעיות, העלאת רעיונות והגדלת ממשק הפעילות.
11. תכנית העבודה המלאה לשנת 2021 אושרה ע"י הנהלת הארגון ביום 17.9.2020.

* **פעילות שבכוונתנו לעשות בשנת 2021 על מנת לעמוד בתנאי החוק:**
* **פעילות מתוכננת לשנת 2021 על מנת לעמוד ביעדי החוק:**

1. נמשיך לחפש שיתופי פעולה נוספים עם מוסדות אקדמיים וארגונים המסייעים לאתר מועמדים בעלי מוגבלויות.
2. בכל גיוס ייעשו פניות למספר רב ככל הניתן של גופים העוסקים בתחום, על מנת לקדם העסקה של עובדים עם מוגבלויות.
3. ייעשה פרסום חוזר באתר הפנימי של עובדי הרשות מטעם הממונה על תעסוקת אנשים עם מוגבלות, על מנת להגביר את מודעות עובדי הארגון לחשיבות הנושא.
4. כל מודעת "דרושים" שהרשות תפרסם, תכיל נוסח הקורא להגשת מועמדות על ידי בעלי מוגבלויות –

**"הרשות תשקול בחיוב מתן העדפה לאוכלוסיות הזכאיות לייצוג הולם, ולפיכך המועמד רשאי, אך לא חייב, לציין זאת בקורות החיים שהוא מעביר".**

1. השתתפות הממונה על תעסוקת אנשים עם מוגבלות בפורום ממונים, על מנת ליצור שתופי פעולה ולבצע למידת עמיתים.
2. חשיפת סיפורי הצלחה כצעד להצגת הארגון כמכיל וכמשלב אוכלוסיות מגוונות.
3. מתוך כוונת הארגון להמשיך לגייס עובדים בעלי מוגבלות, הרשות תשתדל לייעד משרה נוספת אחת במהלך שנת 2021 לאיוש על ידי עובד בעל מוגבלות.
4. עבודה עם גופים המעודדים גיוון: בעת רכישת מתנות לעובדי התאגיד לאירועים שונים, יתקיים, ככל הניתן, שיתוף פעולה עם גופים ועמותות המעודדים העסקת אוכלוסיות מגוונות באוכלוסייה, ובכלל זה עמותות לקידום אנשים עם מוגבלות.

**פרטי ממונה תעסוקת אנשים עם מוגבלות בארגון**:

שם מלא: דינה אוסטרובסקי

טלפון: 03-5118131

כתובת מייל: Dina.Ostrovsky@innovationisrael.org.il